শুক্রবার বেলা ১০ টার দিকে মুন্সীগঞ্জের মুক্তারপুর এলাকায় ৬ষ্ঠ বাংলাদেশ-চীন মৈত্রী সেতুর টোল প্লাজা থেকে পুরাতন ফেরীঘাট পর্যন্ত ৭’শ মিটার সড়ক নির্মাণ কাজ পরিদর্শনে যান মন্ত্রী।১৫ দিন আগেই নির্ধারিত সময় পেরিয়ে যাওয়ার পরও ওই সড়কের নির্মাণ কাজের তেমন কোন অগ্রগতি না দেখে ঠিকাদারের কাছে কাজের বিলম্বের কারণ জানতে চান সেতুমন্ত্রী। কাজের দায়িত্ব পেয়েছিল ‘বাংলাদেশ নির্মান সংস্থা’ নামে একটি ঠিকাদারী প্রতিষ্ঠান।বিলম্বের কারণ দেখাতে গিয়ে নানা অজুহাত দাঁড় করান ওই ঠিকাদার। এ সময় ঠিকাদারের অজুহাতে রাগান্বিত হয়ে ঠিকাদারকে ‘চুপ বেয়াদব’ বলেন তিনি।নির্ধারিত সময়ের মধ্যে কাজ শেষ না হলে ঠিকাদারী প্রতিষ্ঠানের বিরুদ্ধে ব্যবস্থা নেওয়া হবে বলেও জানান তিনি।নির্মাণ কাজের অগ্রগতি পরিদর্শন শেষে বেলা ১১ টার দিকে ঢাকার উদ্দেশ্যে রওনা হন ওবায়দুল কাদের। এ সময় সড়ক ও জনপথ এবং সেতু বিভাগের উর্ধ্বতন কর্মকর্তা ও প্রকৌশলীরা মন্ত্রীর সঙ্গে উপস্থিত ছিলেন।